
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea alocării sumei de 37,50 mii lei din bugetul local al Municipiului Focșani pe anul 2017, Colegiului Tehnic ”Edmond Nicolau” pentru participarea echipei Centrului de Excelență pentru Robotică Educațională Vrancea 
la Olimpiada Internațională ”World Robot Olympiad” 2017, 
ce va avea loc în luna noiembrie 2017 în Costa Rica
              Consiliul Local al Municipiului Focşani, judeţul Vrancea, întrunit în şedinţă ordinară,

· Analizând proiectul de hotărâre iniţiat de Primarul Municipiului Focşani, prin care se propune aprobarea alocării sumei de 37,50 mii lei din bugetul local al Municipiului Focșani pe anul 2017, Colegiului Tehnic ”Edmond Nicolau” pentru participarea Centrului de Excelență pentru Robotică Educațională Vrancea la Olimpiada Internațională ”World Robot Olympiad” 2017, ce va avea loc în luna noiembrie 2017 în Costa Rica şi raportul întocmit de Direcţia economică înregistrat la nr. 43810/21.06.2017;

· Văzând avizul favorabil al Comisiei de buget şi administraţie publică și amendamentul consilierilor locali;

· Având în vedere adresa transmisă  de  prof. Agache Săndel- coordonatorul Centrului de Excelență pentru Robotică Vrancea şi înregistrată la nr. 42142/15.06.2017;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:

                Art. 1  (1) Se aprobă alocarea sumei de 37,50 mii lei din bugetul local al Municipiului Focșani pe anul 2017, Colegiului Tehnic ”Edmond Nicolau” pentru participarea echipei Centrului de Excelență pentru Robotică Educațională Vrancea la Olimpiada Internațională ”World Robot Olympiad” 2017, ce va avea loc în luna noiembrie 2017 în Costa Rica, sumă ce va utilizată astfel: cheltuieli de deplasare 27,60 mii lei, taxe de înregistrare 3,00 mii lei și prototipare hardware roboți și amenajare stand  6,90 mii lei. 
                              (2) Suma prevăzută la alin. (1) va fi repartizată din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2017, în bugetul propriu al Colegiului Tehnic ”Edmond Nicolau” Focșani, la capitolul bugetar „Învăţământ secundar superior” (65.02.04.02), articolul bugetar „Alte cheltuieli cu bunuri şi servicii” (20.30.30).

               Art. 2 Direcţia economică, prin Serviciul buget contabilitate, este autorizată să introducă modificările corespunzătoare în structura bugetului pe anul 2017. 

               Art. 3 Prezenta hotărâre va fi comunicată de către Serviciul administraţie publică locală, agricultură, compartimentelor, serviciilor, Colegiului Tehnic ”Edmond Nicolau” Focşani şi Primarului Municipiului Focşani, conform legii, care va asigura executarea acesteia prin Direcţia Economică.

     PREŞEDINTE DE ŞEDINŢĂ,

               Nedelcu Mihai
                                                                                                        CONTRASEMNEAZĂ,

                                                                                  SECRETARUL MUNICIPIULUI 

                                                                                                        FOCŞANI
                                                                                            Eduard Marian Corhană
Municipiul Focşani, 29 iunie 2017

